**Գեղատեսիլ կամուրջ Մոսկվայում** *(ռուս.՝ Живописный Мост)*, կախովի կամուրջ Մոսկվա գետի վրա, տեղակայված է Մոսկվայի արևմուտքում և հանդիսանում է Կրասնոպրեսնինսկի (Մարշալ Ժուկովի պողոտա) պողոտայի մասը։ Կամուրջը բացվել և գործարկվել է 2007 թվականի հոկտեմբերի 27-ին։

Կամրջի կառուցվածքը
------------------

Գեղատեսիլ կամուրջը Ռուսաստանի ամենագեղեցիկ կամուրջներից մեկն է և հանդիսանում է ամենաբարձր ճոպանային կամուրջը Եվրոպայում։ Սա ինժեներիայի իսկական հրաշք է և պատկանում է Մոսկվայի ամենատեսարժան 50 վայրերին։
Այս կամրջի յուրահատկությունը կայանում է նրա կառուցվածքում - այն կառուցված է եզակի նախագծով` իր մեջ միավորում է կամարավոր և ճոպանավոր կամուրջների կառուցվածքային հատկանիշները։ Կամրջի հենասյունը ունի կամարաձև կառուցվածք` կայմապարանների (ճոպանների) հովհարաձև դասավորությամբ, որոնք գցված են գետի մի ափից մյուսը։ Կամուրջը Մոսկվա գետը հատում է սուր անկյան տակ։ Կամրջի 2 կողմերի երկայնքով տեղադրված են խլացուցիչ էկրաններ։ Կամարի վերևի մասում կառուցված է դիտահարթակ - էլիպսի ձև ունեցող ռեստորան (ռեստորանի և հարթակի բացումը պլանավորված էր 2009 թվականի վերջում։ Միջոցների անբավարար լինելու պատճառով 2009 թվականի մարտին ռեստորանի շինարարությունը անորոշ ժամանակով դադարեցվել էր և աշխատանքները ավարտելու համար փնտրվում էր մասնավոր ներդրող։ Կամրջի երկարությունը 1460 մ է, լայնությունը` 37 մ։ Կամարի բարձրությունը 105 մ է, ճոպանների քանակը` 722, կամրջի երթևեկելի մասից մինչև ջրի մակերևույթը` 30 մ։ Դիտահարթակի երկարությունը 33 մ է, լայնությունը` 24 մ, իսկ բարձրությունը` 13 մ։

Տեսահարթակի կառուցվածք
----------------------

2011 թվականին կամուրջի դիտահարթակի վրա ռեստորան կառուցելուց հրաժարվելու որոշում է ընդունվել, և որոշվել է դիտահարթակի վրա տեղակայել Մոսկվայի ԶԱԳՍ-ը։ Իր ձևով ԶԱԳՍ - ը հիշեցնում է «թռչող ափսե», որը կամրջի վրա տեղավորված է գետնից 100 մ բարձրության վրա։ Այն ունի 2 դահլիճ։ Գլխավոր դահլիճը գտնվում է կախովի կառույցի վրա և ունի դեպի Մոսկվա գետը նայող դիտահարթակ, իսկ երկրորդը գտնվում է գետնի վրա։ Նորապսակները և հյուրերը ԶԱԳՍ - ի գլխավոր շենք գնալու համար օգտվում են վերելակից։ ԶԱԳՍ - ի մոտ կա նաև ոչ մեծ և գեղեցիկ զբոսայգի` սիրահարների ծառուղով, որի մոտակայքում տեղակայված է 75 տեղանոց ավտոկայանատեղի։

Պատկերասրահ
-----------

* Դիտահարթակը ներքևիցԴիտահարթակը ներքևից
* 
* 
* 
* 
* 
* 
* 
* 
* Կամուրջը 2011 թվականինԿամուրջը 2011 թվականին
* Կամուրջը 2012 թվականինԿամուրջը 2012 թվականին

Ծանոթագրություններ
------------------

1. ↑  2009 года с Живописного моста можно будет любоваться Москвой, Domex (12 ноября 2008).

Գրականություն
-------------

* Подъём смотровой площадки ресторана с ипользованием высокопрочных канатов и домкратов // *Вестник мостостроения*. — 2008. — № 1. — С. 2-5.

Արտաքին հղումներ
----------------

* «Живописный мост» на сайте Roads.ru Archived 2018-10-16 at the Wayback Machine.
* Мост вдоль Москвы-реки
* Модель моста на испытательном стенде ОАО ЦНИИС Archived 2016-05-13 at the Wayback Machine.
* «Живописный мост» на сайте ОАО «Гипротрансмост» Archived 2010-10-31 at the Wayback Machine.
* «Живописный мост» на сайте ООО "НПО «Мостовик» Archived 2013-05-14 at the Wayback Machine.
* Ежедневно обновляемые фото моста из Instagram
* Фото и подробное расположение моста Archived 2017-06-21 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Գեղատեսիլ կամուրջ** կատեգորիայում։ |